"...en gaan na die land van Israel..."
U sal uself begeef op 'n reis na die mees betekenisvolle land ter wêreld, nie net omdat dit die plek is waar vir ons saligheid betaal is nie, maar ook omdat die eindtydgebeure rondom hierdie stukkie aarde [waarvan die Here gesê het dit is Syne], afspeel.
Die Bybel sal vir u 'n nuwe betekenis kry. U sal die prentjie kan sien wanneer u weer in u gemeente na 'n boodskap van bv. Jesus se bediening rondom die see van Galilea luister, want u was daar! 'n Mens reis na Israel met 'n opgewonde, biddende en verwagtende hart!
Wat maak ons toere anders?
Ons het al verskeie  toere na Israel gelei en meegemaak, en is deeglik onderleg met die Bybelse agtergrond van die land, en veral die rol wat dit in die eindtyd speel. Ons wil hierdie kennis met u deel!
Ons toere is 'n kombinasie van vakansie, avontuur, en natuurlik die belangrikste nl. 'n ontmoeting met die Here Jesus in Sy land! Meeste toere is 'n dolle gejaag om alles binne enkele dae in te pas – dit is baie uitputtend, en laat nie reg geskied aan die groot uitgawe wat 'n mens moet maak om daarheen te reis nie. Baie mense kom dan teleurgesteld terug.
Ons toere is heelwat langer en daarom 'n bietjie duurder, maar u kry waarde vir u geld, en dalk nooit weer so 'n geleentheid nie.
Ons werk heelwat vrye tyd in waar u kan rus of op u eie die omgewing verken.
Ons besoek op elke toer plekke waar ons nog nooit voorheen was nie, en waar min ander toere kom. Ons verhouding wat ons deur die jare met ons agent en die gidse opgebou het, maak dat ons sodanig kan beplan. Daarom is daar mense wat al vir die sesde keer saam met ons gaan.
Ons maak gebruik van die beste gidse, top hotelle, luukse busse en betroubare agente.
Ons heel eerste toer na Israel vanuit die gemeente. Ons vlieg met ElAl. Elzané was net 9 jaar oud. Hana wat 'n Messiaanse Jood is was ons toergids. Sy het ons ongelooflike kennis gedeel uit die Bybel en van Israel.
Ons eerste toer saam as gesin na Israel. Ons het met Egypt Air gevlieg en dit was nie altyd 'n "memorable" ervaring nie. Ons het ook die Piramides besoek asook die bekende Tahir Sqaure waar daar so baie opstande is in Kairo.
Ek gaan alleen saam met Pastoor Roelof en Jana. Dit was vir my 'n ander ervaring omdat Elré en Elzané nie saam gekom het nie. Ons vlieg met Ethopian Air en liefs ook nie weer nie. Ek het darem Bussiness Class terug gevlieg na 'n 19 ure vertraging. Oppad na Israel slaap opns oor in Addis Ababa.
Angelique, ons ander "dogter" gaan saam met my en Elzané na Israel . Ons vlieg weer met ElAl. Elré bly die keer weer by die huis. Ons gaan jou mis.
Ons gaan weer as 'n gesin. Die Here seën ons om weereens te gaan. Al hoe ek dit kan verklaar is Genesis 12:3. Ons vlieg natuurlik weer met ElAl.
Terwyl Elzané saam met die skool in Frankryk en Italië rond karjakker gaan ek en Elré saam met die kerkgroep weer na Israel. My 6de keer en haar 3de keer. Die Here is goed vir ons. Ons vlieg nou net met ElAl, die beste!
As dit die Here se wil is gaan ons weer in 2015! As U belangstel kan U ons kerk kantoor kontak op (016) 971 - 1422.